החוות החקלאיות ביהודה ושומרון

[250px|ממוזער|[חוות סקאלי - החווה השנייה שהוקמה בשומרון אחרי גבעות עולם, על רקע הרי מזרח השומרון]]
**החוות החקלאיות ביהודה ושומרון** הן חוות חקלאיות בבעלות יהודית ברחבי יהודה ושומרון. לרוב הרועים בחוות ניתן אישור רעייה ממשרד החקלאות או מהמינהל האזרחי, אך מעמדן החוקי טרם הוסדר, והן במעמד של מאחזים. 
על פי אתר "איגוד החוות", מפעל ההתיישבות של החוות רואה עצמו כממשיך את ההתיישבות החלוצית מראשית התנועה הציונית, וחזונו להביא לנוכחות חקלאית ישראלית רחבת היקף בשטחים הפתוחים על ידי עיבוד הקרקע ומרעה בקר וצאן על מנת לבלום בנייה בלתי חוקית פלסטינית בשטחי C וכפועל יוצא השתלטות פלסטינית על שטחי C.

לטענת מספר עיתונאים, ארגוניים פלסטיניים, ארגוני זכויות אדם, והשב"כ ריבוי החוות הוביל להתעצמות גל פשיעה לאומנית של ישראלים ביהודה ושומרון. מהצד השני טענו עיתונאים אחרים, ארגוני ימין, ודו"ח השב"כ, כי החוות החקלאיות הביאו להפחתה משמעותית בבנייה הפלסטינית הבלתי חוקית, וההשתלטות על שטחי C. 

נכון לשנת 2025 החוות החקלאיות אוחזות בשטח של מעל 700,000 דונם של אדמות מדינה, פי שלשה מכל השטח עליו משתרעות ההתנחלויות הישראליות ביהודה ושומרון.

## היסטוריה
### שנות ה-90
החל מראשית שנות ה-90, עם ההתקדמות בהסכמי אוסלו, החלה הקפאת בנייה בשטחי יהודה ושומרון. אריק שרון קרא במרכז הליכוד בנובמבר 1988: "רוצו ותפסו גבעות. תפסו גבעה ועוד גבעה... כמה שיותר גבעות... הרחיבו את השטח. כל מה שנתפוס יהיה שלנו, מה שלא ייתפס יהיה בידיהם". בהמשך סייע שרון כשר לתשתיות לאומיות להקמת מאחזים נוספים.

בשנת 1996 הקים אברי רן, ממנהיגי נוער הגבעות, את חוות גבעות עולם חווה ברכס גדעונים. הקמתה הובילה להקמת חוות נוספות, כמו חוות סקאלי (1998) וחוות עומר.

במחצית השנייה של שנות התשעים, במקביל להקמת מאחזים למגורים, הקימו, יעקב טליה ואחרים, מספר מאחזי רועים סביב בית יתיר, איתמר (גבעות עולם), כפר תפוח (טל בנימין), מעון (חוות מעון), טנא עומרים (חוות שלמה מור), ואלון מורה (חוות סקאלי).

תנועת החוות נתפסת בעיני מחולליה כתגובה ל"תוכנית פיאד" משנת 2009, להקים מדינה פלסטינית עצמאית ומתפקדת לצד מדינת ישראל.

### הקמת חוות בבקעת הירדן
בשנת 2016, הוקמה "החווה של אורי" (המכונה גם מאחז נוף גלעד) ו"החווה של צוריאל" - חווה חקלאיות לא מוסדרות בבקעת הירדן. הדבר בוצע במסגרת יוזמה רחבה יותר להקמת מאחזי חוות סמוך לשטחי אש ולשמורות טבע. על-פי תחקיר עיתונאי מאת הגר שיזף, החוות הוקמו ביוזמת אלוף פיקוד המרכז דאז רוני נומה, בשיתוף מתנחלים בעלי חוות אחרות, בלא ידיעת הרמטכ"ל דאז, גדי איזנקוט.

החוות הוקמו זמן קצר לאחר הפיגוע בדומא בו מתנחל רצח שלושה פלסטינים בני משפחת דוואבשה. לפי תומכי החווה היא הוקמה כדי לספק מסגרת חינוכית לנוער הגבעות להרחקתם מפשיעה לאומנית של ישראלים ביהודה ושומרון, ולהרחיק אותם מאזורים בעלי אוכלוסייה פלסטינית צפופה. מטרה נוספת הייתה להקים מאחזים יהודים נגד השתלטות פלסטינים על שטחים החווה הוקמה ללא הסדרה תכנונית, זכתה לאורך השנים ליחס אוהד מצד גורמים בצבא ולתשתיות זמניות, ועוררה תלונות מצד תושבים פלסטינים סמוכים שטענו לפגיעה בגישתם לאדמות ולשטחי מרעה. אף שמעמדה המשפטי נותר בלתי מוסדר, החווה ממשיכה לפעול ונחשבת לחלק מתופעת מאחזי החוות שהתפשטה בבקעת הירדן. בין 2016 ל-2025 גדל מספר החוות היהודית באזור מ-2 חוות ל-מעל 30 חוות.

### התרחבות החוות
במהלך השנים שבין 2017 ועד 2025 הוקמו עשרות חוות חקלאיות בכל רחבי יהודה ושומרון, ונכון למאי 2025 מספר החוות עומד על כ-130, כאשר חוות אלו חולשות על שטח של מעל 780,000 דונם של אדמות מדינה, קרוב למחצית משטחי אדמות המדינה ביהודה ושומרון.

בפברואר 2025 הקצה המנהל האזרחי כ־16,000 דונם לחוות חקלאיות ביהודה ושומרון.

לפי ארגון כרם נבות וארגוני זכויות אדם אחרים - החוות משמשות כמוקד של פעילות אלימה שמטרתה טיהור אתני של פלסטינים.

### התייחסות ממשלת ישראל
מדינת ישראל משקיעה בחוות במימון תשתיות וגדרות, מרכיבי ביטחון מתקדמים, ואף מענקים חקלאיים. על פי פרסום של נדב העצני ב"ישראל היום". לפי ארגון בצלם, המדינה מאפשרת את ההתנחלות בעשרות מאחזים ו"חוות חקלאיות" ואף מממנת ושולחת את הצבא להגן עליהם, ומכינה תשתיות ודרכים אליהם, בנוסף, החטיבה להתיישבות והמועצות האזוריות, מסבסדת בהם מיזמים כלכליים – כולל מתקנים חקלאיים, תמיכה בחקלאים חדשים וברעיית עדרים, מקצה להם מים ומעניקה להם הגנה משפטית בעתירות שהוגשו בדרישה לפינויים.

לקראת סוף שנת 2024 הודיע שר החקלאות אבי דיכטר על החלטתו להעניק לחוות ביהודה ושומרון מענקי מרעה, צעד שלדבריו נועד לתקן אפליה רבת־שנים ביחס לחקלאים באזור זה, וכן מסייע ליצירת רצף טריטוריאלי אסטרטגי החשוב לביטחון הלאומי של ישראל, ומהווה עתודה קריטית עבור ביטחון המזון של ישראל לקראת שנת 2050.

על פי פרסום של ישראל היום, הרמטכ"ל אייל זמיר אמר לשרת ההתיישבות אורית סטרוק: "תקימי עוד חוות ביו"ש".

## מבנה
בשונה ממאחזים, שהם יישובים מסודרים ומרובי תושבים, החוות החקלאיות מצומצמות יותר ומהוות מעין שלוחות קדמיות. בחלקן מתגוררות משפחה אחת עד שלוש משפחות וכן מספר בני נוער מתנדבים, ומוקמים מספר מבנים ארעיים, ללא שירותים קהילתיים. החוות החקלאיות מחולקות לשני סוגים עיקריים: חוות חקלאיות — המעבדות האדמה ובעלות גידולים, וחוות צאן — שבהן מכלאות צאן, מחסני מזון לבהמות, מתקני השקיה ומחלבות.

## ארגונים
בשנת 2024 הקימו בעלי החוות את "איגוד החוות", המאגד מעל 70 בעלי חוות מכל יהודה ושומרון, ומטרתו לייצג את בעלי החוות מול רשויות המדינה, לסייע בתיאום ולהוות תמיכה כלכלית לחוות. "קרן הגבעות" הוא ארגון נוסף המספק ציוד משמעותי וסיוע כלכלי.

## תועלת
על פי ד"ר יוסף כיאט מאוניברסיטת תל אביב, בעקבות התפתחות תופעת החוות נרשם גידול משמעותי של צמחייה, חיות בר כצבאים ארץ-ישראלים, צבועים, שועלים, שפנים וכן ציפורים נדירות באזור השומרון.

## חשש מאירועי אלימות
דו"ח של השב"כ מתאר מורכבות ביטחונית בעייתית, ביכולת של מערכת הביטחון להגן על יושבי החוות. השב"כ מפרט את תמונת המצב הנוכחית, של התפשטות רבה של חוות חקלאיות, במטרה לתפוס קרקעות ולמנוע השתלטות של פלסטינים בפרט בשטחי C. וחושש מהאיום הגובר כלפי החוות בתקופות של מתיחות, ועלייה בהיקף נקודות החיכוך והאלימות מול הפלסטינים במעורבות חלק מאנשי החוות. כשמסקנת הדו"ח שראוי לבדוק בין החלופות שמשרד הביטחון יספק אבטחה מוגברת לחוות, או מניעת הקמת חוות בסמוך לאזורי החיכוך.

גורמים שונים ובהם פלסטינים וחלק מארגוני זכויות האדם מאשימים את חלק מתושבי החוות במעורבות או בעידוד של פשיעה לאומנית. לדבריהם, חלק מהחוות משמשות בסיס להתנכלויות לאוכלוסייה פלסטינית כדי להביא לגירושה, להשתלטות על קרקעות ולמעשי אלימות. 

## החוות
להלן רשימה חלקית של החוות:

## גלריה

קובץ:חוות שומרי העמק.jpg|ממוזער|חוות שומרי העמק מתחת ליישוב עמיחי, בפיתחה המזרחית של עמק שילה, מצפון לח'רבת אסתונא. ברקע נראה היישוב שילה ותחתיו עמק שילה.
קובץ:חוות מגדל דוד 1.jpg|ממוזער|חוות מגדל דוד, על שם מג'דל, הכפר הסמוך לחווה, ועל שם דוד ליבי שנהרג ברצועת עזה במלחמת חרבות ברזל. ברקע נראית בקעת הירדן ורכס הרי הגלעד שבירדן.
קובץ:חוות רפפורט.jpg|ממוזער|חוות נוף אב"י, מזרחית ליישוב מגדלים. ברקע ניתן לראות את רכס הסרטבה, היישוב גיתית, רכס גדעונים (משמאל) והרי הגלעד בירדן (באופק).
קובץ:נצח דוד.jpg|חוות נצח דוד, מערבית ליישוב רחבעם, צפון-מערבית לקבלאן, וצפונית לג'וריש.
קובץ:חוות גיבורי דוד ליד דומא.jpg|ממוזער|חוות גיבורי דוד, צפון מזרחית לדומא. ברקע נראים הרי הגלעד (מימין), רכס הסרטבה (במרכז) ורכס גדעונים (משמאל).
קובץ:חוות מכתם לדוד ומגדל דוד.jpg|ממוזער|מימין חוות מכתם לדוד, משמאל חוות מגדל דוד, וביניהן צומת אלון וואדי זנאניר. מימין ברקע נראה הכפר דומא, ומשמאל ברקע נראה הכפר מג'דל בני פאדל.


## ראו גם
* התנחלות
* פשיעה לאומנית של ישראלים ביהודה ושומרון
* טרור פלסטיני
* רשימת מאחזים
## קישורים חיצוניים
* 
* 
* עזרי טובי, סדרת מסע החוות ביו"ש, באתר יוטיוב
* 
* 
* 
* החוות החקלאיות בשומרון שהפכו את השממה לפלא טבע חי, 19 בדצמבר 2025, בערוץ i24NEWS עברית, ביוטיוב.

## הערות שוליים

*
*יהודה ושומרון
חוות
קטגוריה:ארץ ישראל: חקלאות
קטגוריה:ההתיישבות היהודית בארץ ישראל
קטגוריה:מפעל ההתנחלות